als_Latn dik_Latn sag_Latn
Written by Sali BERISHA
Sunday, 15 March 2015 01:20
Sali BERISHA
Ilir Meta, pas akuzave me zë dhe figurë direkte të Tom Doshit dhe dorësit Durim Bami se kishte porositur vrasjen me pagesë të deputetëve Doshi dhe Fufi, njëlloj si i mbyturi që kapet ku të mundet, u kap tek torba e zezë e Takut ku Meta mban kokainën e Gëzim Çelës, me paratë e të cilës do të paguante punët dhe porositë e veta. Së fundi Meta u kap fort për t’i shpëtuar akuzave për vrasjen e dy deputetëve tek Kallaku i “Portokallisë” së Çakullit.
Kështu, në një akt prej ordineri të denjë vetëm për njerëz të lidhur me krimin si ai, Meta, për të diskredituar procesin e hetimit nga Prokuroria e Krimeve të Rënda, dërgoi në oborrin e kësaj Prokurorie Kallakun e “Portokallisë” të Çakullit.
Meta me këtë akt të padenjë deshi të bindë fallangat e tij se procesi i hetimit për akuzat për vrasjen e dy deputetëve është thjesht si një skeç i “Portokallisë”, të cilin ai e kontrollon plotësisht. Me Kallakun e tij në oborrin e Prokurorisë që heton akuzën më të rëndë në historinë e pluralizmit dhe vendosjen e këtij akti të shëmtuar nga Rama në FB e tij, Meta dhe Rama me cinizëm ekstrem dhe poshtërim ndaj një institucioni shtetëror u thonë prokurorëve të shtetit që hetojnë çështjen "dëgjoni ju, se rezultati i hetimit tuaj është një dhe vetëm një, ky që deklaroi Kallaku në oborrin tuaj".
Të dashur qytetarë, zërit, zemërimit, thirrjes së qindra mijëra burrave dhe grave, të rejave dhe të rinjve, më 12 mars në rrugët dhe sheshet e Tiranës për dorëheqjen e tij, Ilir Meta në një akt përçmues dhe tejet fyes ndaj jush iu përgjigj me dërgimin e Kallakut të “Portokallisë” në oborrin e Prokurorisë së Shtetit për t'iu thënë ju se për atë nuk mund të vendosë Prokuroria, por për të vendos Kallaku i tij, dhe ju protestoni sa të doni!
Prandaj ju bëj thirrje ju qytetarëve të mbarë vendit të vazhdojmë me vendosmëri protestën, betejën tonë, misionin tonë historik për të bërë jetën tonë dhe të fëmijëve tanë të sigurtë, duke hedhur sa më parë murin e krimit të pushtetarëve të mazhorancës së qelbësirave nën moton, "T'i hedhim, t"i hedhim, t'i hedhim qelbësirat”!
bos_Latn eng_Latn bos_Latn als_Latn als_Latn als_Latn als_Latn als_Latn